als_Latn dik_Latn sag_Latn
Deputet dhe kryetar i PKD-së, aleat i Ramës në kaolcionin “Aleanca për Shqipërinë Evropaiane”, mohon të dhënat në raportin e policisë kuevidentohet se deputeti strehoi një trafikant në makinë e tij duke ndalur policinë të arrestojë
Luljeta Progni
Deputeti Mark Frroku mohon të gjitha akuzat që janë publikuar ndaj tij ditët e fundit duke përfshirë edhe raportin sekret të policisë publikuar nëj ditë më parë në media.
Deputeti Mark frroku, i cili është i përfshirë në çështje Doshi, pasi deputeti socilaist Tom Doshi ka deklaruar se ishte informuar nga Mark frroku se Ilir Meta kishte porositur vrasjene tij dhe të deputetit Mhilll Fufi. Por Mark frroklu e ka mohuar versionine Tom Doshit.
Pak ditë paskëtyre zhvillimeve Mark Frroku është rikthyer si protagonist pasi një raport sekret i policisë flet për strehimin e një trafikanti droge në makinëne e deputetit Frroku. Për këtë arsye, Mark Frroku ka bërë sot një deklaratë për mediat ku mohon të gjtiha akuzat ndaj tij duke i cilësuar ato politike.
“ I nxitur nga disa informacione tërësisht të pavërteta që kanë dalë në disa media dhe akuzat politike në vijim, të cilat i konsideroj si pjesë e skenarëve dhe përbaltjes ndaj meje si deputet dhe politikan, dua që të sqaroj opinionin publik, zgjedhësit e mi, mbështetësit dhe miqtë e Partisë Kristian Demokrate, si më poshtë:
Përpara se të jem një zyrtar me imunitet, unë jam qytetar dhe, konform ligjit, kam respektuar çdo kërkesë që kanë pasur në adresën time forcat ligjzbatuese për verifikim apo ndalim, sa herë që ka qenë e nevojshme.
Po ashtu, nuk kam përdorur kurrë imunitetin për ti dhënë ndihmë asnjë personi që është i përfshirë në aktivitete kriminale, apo që ka qenë në listën e personave të kërkuar nga drejtësia.
Unë e kam dëshmuar më se një herë se nuk i jam shmangur asnjëherë drejtësisë, duke vepruar me standarde krejt të tjera nga ato të akuzatorëve të mi.
Refuzoj me neveri çdo akuzë që bëhet ndaj meje për përfshirje në aktivitete kriminale dhe dua të sqaroj se të gjitha sipërmarrjet që kam ndërtuar bashkë me familjen time me sakrifica të mëdha, prej shumë vitesh, kryejnë aktivitetin e tyre konform ligjeve në Republikën e Shqipërisë. Këtu gjendet morali, fuqia por edhe dinjiteti im.
Unë jam distancuar nga këto akuza monstruoze të cilat bëhen në këtë periudhë kur forca politike që unë drejtoj, e cila pritet të garojë në zgjedhjet vendore të 21 qershorit, është më e motivuar se asnjëherë tjetër për të arritur objektivat e veta”, thotë Mark Frroku, deputet dhe kryetar i PDK-së një prej aleatëve të Edi Ramës në koalcionin “Aleanca për Shqipërinë Evropaine”.
als_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn